বি-টাউন মেতে ছিল সোনম কপূর আর আনন্দ আহুজার বিয়ে নিয়ে। কিন্তু এই ফাঁকে আরও এক বলি-তারকা বিয়ে করে ফেললেন। বৃহস্পতিবার চুপিসারে বিয়ে করে ফেললেন নেহা ধুপিয়া ও অঙ্গদ বেদী। 
টুইটার অ্যাকাউন্টে বিয়ের একটি ছবি পোস্ট নিজেই পোস্ট করেন নেহা ধুপিয়া। সোনমের বিয়ে নিয়ে বেশ কয়েকদিন ধরেই টিনসেল টাউনে হইচই চলছিল। কিন্তু নেহার বিয়ের টেরটিও পায়নি পাপারাৎজিরা। 
বৃহস্পতিবার টুইটার পোস্টে নেহা লেখেন, ‘‘আমার জীবনের সেরা সিদ্ধান্ত। আমি আজ আমার বেস্ট ফ্রেন্ডকে বিয়ে করলাম। হ্যালো দেয়ার, হাজব্যান্ড!’’
 

Best decision of my life.. today, I married my best friend. Hello there, husband! @Imangadbedi ❤️ pic.twitter.com/a2ePsaXUNN
— Neha Dhupia (@NehaDhupia) 10 May 2018

প্রাক্তন ক্রিকেট তারকা বিষেণ সিংহ বেদীর পুত্র অভিনেতা অঙ্গদ বেদীও টুইটারে একটি ছবি পোস্ট করে লেখেন, ‘‘বেস্ট ফ্রেন্ড এখন বউ। হ্যালো মিসেস বেদী!’’
 

Best friend.. now wife!! Well Hello there mrs BEDI!!! @NehaDhupia pic.twitter.com/ZQxICr9yE2
— ANGAD BEDI! (@Imangadbedi) 10 May 2018

এক সর্বভারতীয় সংবাদমাধ্যমের প্রতিবেদন অনুযায়ী, বেশি লোকজন নয়। পরিবার ও খুব কাছের কয়েকজনের উপস্থিতিতে একটি গুরুদ্বারে বিয়ে করেছেন নেহা ও অঙ্গদ। 
ইতিমধ্যেই কর্ণঁ জোহর, অভিষেক বচ্চন, চিত্রাঙ্গদা সিংহ, প্রমুখ নেহা-অঙ্গদকে শুভেচ্ছে জানিয়েছেন। 
 



 

#anandkaraj @nehadhupia #nehadhupia @angadbedi #angadbedi #punjab #india #bollywood #gujrat #southindianactress #indianactress #nehakishaadi #nehakishadi #sikh #love_life #enjoylife #blessed🙏
A post shared by  #New punjabi Couple (@newpunjabicouple) on May 10, 2018 at 4:41am PDT